שיחה:צופים (יישוב)

message: שם היישוב הוא צוּפִין,השם הזמני היה צוֹפִים.זאת על פי ועדת השמות הממשלתית, ראה ילקוט פרסומים 3165 מיום 24 בפברואר 1985, עמוד1497. מציע לעדכן בהתאם את שם הערך.  Mr.Shoval - שיחה 09:20, 21 בנובמבר 2016 (IST)
replies: text: שיניתי לשם הרשמי, אף שיש לי רושם שתושבי המקום (וגם אחרים) מעדיפים את השם "צופים". ויש גם קושיה: איך קבעה ועדת השמות ב-1985 את שם היישוב, אם לפי הערך הוא הוקם ב-1989? דוד שי - שיחה 09:29, 21 בנובמבר 2016 (IST)
replies: text: :השם הנכון הוא "צופים". ההוראות הסטטוטוריות המחייבות בדבר שמות היישובים, עצם ההכרה בהם כיישובים ושיוכם לרשויות המקומיות באזור יהודה ושומרון קבועות בתחיקת הביטחון של מפקד כוחות צה"ל באזור יהודה ושומרון. הוראות אלה, שהן בעלות תוקף של חקיקה ראשית באזור יהודה ושומרון, גוברות, בכל הכבוד, על הממצאים של ועדת השמות הממשלתית שהן לכל היותר בעלות תוקף של הוראת מנהל, אם בכלל. את רשימת יישובי המועצות האזוריות באיו"ש, כפי שתוקנה לאחרונה, ניתן לראות כאן. -- Prokurator11 - שיחה 18:04, 21 בנובמבר 2016 (IST)
replies: text: ::Prokurator11 יקר, ועדת השמות הנה גוף סטטוטורי במדינת ישראל, היא הגוף היחיד המוסמך לקבוע שמות יישובים ושמות גיאוגרפיים (כגון נחל). החלטות הוועדה מתפרסמות ברשומות ומחייבות את מוסדות המדינה.המסמך שאתה מפנה אליו לא עוסק בשמות יישובים. הוא מהווה רשימת יישובים שבאחריות המפקד. שמות היישובים עצמם הוכרזו על ידי הוועדה. למפקד הכוחות ביו"ש אין כל סמכות לקבוע שמות יישובים.העובדה שברשימה מופיע השם 'צופים' אומר שכותב המסמך לא הקפיד ורשם בטעות את השם הנפוץ.בברכה Mr.Shoval - שיחה 18:55, 21 בנובמבר 2016 (IST)
replies: text: :::עלתה כאן שאלה מעניינת. היכן ניתנה לוועדת השמות הממשלתית הסמכות לקבוע שמות מחוץ לתחומי הקו הירוק? אני משער שניתנה לה סמכות כזו, אחרת לא הייתה מפרסמת ברשומות החלטות בעניין זה, ועדיין מעניין מקור הסמכות. דוד שי - שיחה 19:29, 21 בנובמבר 2016 (IST)
replies: text: ::::באמת מעניין. ומעניין שביו"ש יש יחסית הרבה ישובים עם שם רשמי ושם מקובל בפועל. דוגמאות נוספות: חלמיש, בית חגי, פני חבר. יזהר ברק • שיחה • כ"א בחשוון ה'תשע"ז • 07:07, 22 בנובמבר 2016 (IST)
replies: text: :::::לדבריו של המשתמש Mr.Shoval, אף שמנוסחים הם באדיבות ובטוב טעם (ועל כך שלוחות לו תודתי והערכתי), אין למרבה הצער בסיס במציאות העובדתית או המשפטית. "הגוף היחיד", "גוף סטטוטורי", "המוסמך לקבוע", "מחייבות את מוסדות המדינה".Those are mighty words, my friend. על כן, אין אלא להצטער על כך, בכל הכבוד הראוי, שלאמירותיה של ועדת השמות הממשלתית אין כל תוקף סטטוטורי, כפי שאין בהגיגיה המלומדים כל בסיס נורמטיבי לחייב את המחוקק (שהוא, באזור יהודה ושומרון, מפקד כוחות צה"ל באזור). נכון הדבר שמפקד כוחות צה"ל באזור, כמו גם המחוקק במדינת ישראל, קשובים להמלצותיה של הוועדה, אך בידם לקבל את הדברים ובידם לדחותם או להתעלם מהם. ועדיין בסיס קיומה של הוועדה הוא בהחלטת הרשות המבצעת (שניתן להניח שנסמכת , אם כבר מחפשים את הבסיס לכך, על סמכותה השיורית של ממשלת ישראל לפי חוק יסוד: הממשלה) להקים גוף ציבורי לצורך העמקה בסוגיה ציבורית שעל הפרק, ועל כן "סמכותה" של הוועדה אינה עולה על זו של ועדת ביטון או ועדה דומה אחרת. -- Prokurator11 - שיחה 10:15, 24 בנובמבר 2016 (IST)

text: כולם נהיו פה עורכדינים, עשיתם לי כאב ראש... ראובן מ. - שיחה 10:36, 24 בנובמבר 2016 (IST)
replies: text: :היי ראובן, זה הכל בשבילך, מתוך דאגת אמת למידע אמין. Mr.Shoval - שיחה 10:48, 24 בנובמבר 2016 (IST)
replies: text: ::פרוקורטור יקר, מסתבר שאיש משנינו לא מצא סימוכין בכתב לסמכות מתן שמות ביו"ש. אז אולי במקום דיון דה-יורה ננסה בדיקה דה-פקטו [כפרוקורטור, הרי המונחים נהירים לך]. תנסה למצוא, ולו מקרה אחד, שבו המפקד בכלל עסק בנושא של שמות. עסק,  אפילו לא פסק. מתוך ענין בסוגיה, אני ממשיך לחפש סממני סמכות. לאזכור ועדת ביטון התייחסתי כמו אל בדיחה עצובה. Mr.Shoval - שיחה 10:48, 24 בנובמבר 2016 (IST)
replies: text: ::: אפשר להניח שוועדת ביטון היא אכן בדיחה (תרתי משמע), אבל אני לא מבין את קו הטיעון המוצע. בוא נקל על אלה שאינם משפטנים. אמרת קודם שוועדת השמות היא הגוף המוסמך לקבוע דבר מה. שנינו רואים שאין לה סמכות. את השלב הזה עברנו, שנינו רואים שהמקור שנסמך על דברי הוועדה אינו מקור מוסמך. מפקד כוחות צה"ל באזור הוא, לעומת זאת, בעל הסמכות החקיקתית והמנהלית העליונה באיו"ש (אני מרחם על הלא-משפטנים, הם סבלו מספיק, אחרת לא הייתי מתקשה להביא מפסיקת בית המשפט העליון בעניין). הוא קובע מכוח סמכותו החקיקתית רשימה מחייבת שבה מפורטים, אחד לאחד, שמות היישובים. הוא אומר: אלה היישובים, זה שמם, וזו המועצה שבה הם כלולים. אתה מבקש שאוכיח שהמפקד הוא גיאוגרף מוסמך? מה הקשר? הוא המחוקק. הצו שלו הוא המקור המוסמך היחיד בכל הסיפור. בבחירה בין שני מקורות - כנהוג בוויקיפדיה - לוקח המקור המוסמך יותר.

text: ::: איך קובעים שם גיאוגרפי? איך אשכרה יודעים שמקום מסוים ייקרא בשם מסוים? איך אנחנו יודעים, למשל, שמועצה אזורית אבו בסמה איננה עוד, ושתי הישויות שקמו במקומה נקראות מועצה אזורית אל קסום ומועצה אזורית נווה מדבר? מחפשים את הגיגי ועדת השמות? מזמינים חוות דעת מדעית? לא. הולכים להוראה המוסמכת של משרד הפנים ומסתכלים. זה גם המקור בערכים הרלוונטיים בוויקיפדיה. המקבילה האיו"שית של הוראות הכינון של משרד הפנים בישראל היא התחיקה של המפקד. אין פשוט מזה. -- Prokurator11 - שיחה 08:38, 5 בינואר 2017 (IST)
thread_title:  עדכון שם הערך 

message: בתי הספר לפידים ומשואה נמצאים בקרני שומרון ולא בקדומים חסר כינוי • שיחה • י"ד בניסן ה'תשע"ח • 12:14, 30 במרץ 2018 (IDT)
thread_title:  חינוך